OpenLLM-France/wikimedia huggingface dataset:
# Beatrice Hastings

Beatrice Hastings, jaiotzez, Emily Alice Haigh (Londres, Erresuma Batua, 1879ko urtarrilaren 27a – Worthing, Erresuma Batua, 1943ko urriaren 30a) idazle, poeta eta literatura-kritikaria zen. Bere lanaren zati handi bat The New Age-n argitaratu zuen, hainbat izengoitirekin. Lehen Mundu Gerra hasi aurretik Alfred Richard Orage editorearekin bizi izan zen denbora batez. Katherine Mansfielden lagun eta maitalea izan zen, eta haren lana The New Age-n argitaratu zen lehen aldiz. Beste maitale bat Wyndham Lewis izan zen.

## Biografia

Londresen jaioa eta Hego Afrikan hazia, gerra baino lehentxeago Parisera joan zen, eta Max Jacoben adiskidetasunari esker, Bohemio giroan nabarmendu zen. Amedeo Modiglianirekin apartamentu bat partekatu zuen Montparnasse-n, eta haren obra bateko musa ere izan zen.
Haren beste lagun handi bat Charles Beadle nobelagilea izan zen, zaletasun berdintsuak zituzten eta. Beadle Hackney-n hazi zen, Hego Afrikan bizi izan zen aldi batean (Boeresen Gerran parte hartu zuen Hego Afrikako polizia britainiar gisa), eta Parisko bohemio-bizitzari buruzko hainbat eleberri argitaratu zituen. Beadle Parisetik Amerikara joan zenean 1916ko azaroan, Hastings aipatzen zuen Parisko lagunik hurbilena zela.
Bizitzaren amaieran, Hastings baztertuta sentitu zen merezi zuen literatura-aitortzatik, eta Alfred Richard Orageri errua gaineratu zion, Britainia Handiko tertulietatik eta zirkulu literarioetatik kanpo mantendu zuelako. 1936an panfleto bat argitaratu zuen, The Old New Age, eta Oragek pertsonarekiko zuen jarrera kritikatu zuen.
1943an, seguraski minbizia zuela, bere buruaz beste egin zuen etxeko sukaldean karbono monoxidoa arnastuz.

## Lana

* Woman's Worst Enemy – Woman, 1909
* The Maids' Comedy: A Chvalorric Romance in Thirteen Chapters, 1911
* The Old "New Age"—Orage and Others, Blue Moon Press, 1935
* Defence of Madame Blavatsky Volumes 1 and 2, Worthing, Hastings Press, 1937

## Bibliografia

* Carswell, John, Lives and Letters, New York, New Directions, 1978.
* Gray, Stephen (1999). Beatrice Hastings. Free-lancers and Literary Biography in South Africa. Amsterdam: Rodopi.' or. 59–76. ISBN 90-420-0666-8.
* Mairet, Philip, A. R. Orage – a Memoir, New York, University Books, 1966
* Mann, Carol, Modigliani, New York, OUP, 1980.
* Sichel, Pierre, Modigliani, New York, Dutton, 1967.

## Erreferentziak

* ↑ "As mad and bad as it gets", Frank Witford, The Sunday Times, 30 July 2006
* ↑ Born in London, raised in S.A. based in Paris Copia archivada. . Retrieved 09/10/07

## Kanpo estekak

* Datuak: Q444486
* Multimedia: Beatrice Hastings / Q444486
# Gracianne Hastoy

Gracianne Hastoy (Oloroe-Donamaria, Pirinio Atlantikoak, Frantzia, 1968ko irailaren 24a) bearnotar eleberrigilea da, Pirinioetan girotutako lan erromantikoak idazten dituena.

## Idazle ibilbidea

Zenbait eleberri idatzi ditu, eta on line dauden albisteen web guneko erredaktore-buru gisa ere egiten du lan. Lehenik, autorearen kontura, Gracianne Hastoyk edizio tradizionalera jo zuen. Gracianne Hastoy Frantziaren eta Mexikoren artean igarotzen ari da. B. Traven idazleari buruzko hitzaldiak eman eta lanak egiten ditu. Letra Pirenaikoen Akademiako kidea da. 2012an, Cairn edizioetan, Le solstice des maudites eta El roble de Guernica eleberriak argitaratu zituen.

## Lanak

* Le chêne de Guernica (2003)
* Le solstice des maudites, l'histoire des sorcières de Zugarramurdi (2004)
* coécrit avec Jean Chalvidant, Mikel et Soledad (2005)
* Règlement de comptes d'auteur (2005)
* Le contrebandier du roi, La légende de Ganix de Macaye (2005)
* André Labarrère, le parfum des capucines (2006)
* Le livre de Pierre, le château d'Abbadia (2006)
* Squelettes en sucre (2010)
* Le solstice des maudites (2012) Cairn edizioak
* El roble de Guernica (2012)

## Erreferentziak

* ↑ «Wikiwand - Gracianne Hastoy» Wikiwand (Noiz kontsultatua: 2022-09-26).
* ↑ (Gaztelaniaz) «Todos los libros del autor Hastoy Gracianne» www.todostuslibros.com (Noiz kontsultatua: 2022-09-26).
* ↑ Hastoy, Gracianne. (2013-04-15). Le solstice des maudites. (Noiz kontsultatua: 2022-09-26).

## Bibliographie

* , Coudray-Macouard, Éditions Cheminements, 2003, 289 or. (ISBN 2-84478-220-5)
* , Coudray-Macouard, Éditions Cheminements, 2004, 367 or. (ISBN 2-84478-277-9)
* coécrit avec Jean Chalvidant, , Éditions Atlantica-Séguier, 2005 (ISBN 2-84394-871-1)
* , Biarritz/Tilh, Éditions Emma Floré/Atlantica, 2005, 71 or. (ISBN 2-84394-913-0)
* , Biarritz, Éditions Atlantica, 2005, 319 or. (ISBN 2-84394-931-9)
* , Biarritz, Éditions Atlantica, 2006, 199 or. (ISBN 2-84394-952-1)
* , Biarritz, Éditions Atlantica, 2006, 106 or. (ISBN 2-84394-974-2)
* , Biarritz/Paris, Éditions Séguier, 2010, 220 or. (ISBN 978-2-84049-605-2)
* , t. 1, Montréal, Éditions Cogito, 2011 (ISBN 978-2-923865-36-2, OCLC 733443809)

## Kanpo estekak

* Gracianne Hastoyren hainbat bideo
* Notices d'autorité :
** Fichier d’autorité international virtuel
** International Standard Name Identifier
** Bibliothèque nationale de France (données)
** Système universitaire de documentation
** Gemeinsame Normdatei
* Datuak: Q3113034
* Multimedia: Gracianne Hastoy / Q3113034
# Jane Hawking

Jane Hawking (1944ko martxoaren 29an St Albansen jaio zenean Jane Beryl Wilde izena zuen) idazle eta hezitzaile ingeles bat da. Stephen Hawking fisikari ospetsuaren lehen emaztea izateagatik ere ezaguna da.

## Bizitza

Jane Hawking Beryl Eagleton eta George Wilderen alaba da. St Albansen jaio eta hezi zen, ondoren, ikasketei dagokienez, hizkuntzen bidea hartu zuen eta Erdi Aroko Poesia Espainiarrean doktoretza eskuratzea lortu zuen. 1965ean Stepehen Hawkingekin ezkondu zen, aste batzuk lehenago festa batean ezagutu ondoren. Bikoteak hiru seme-alaba izan zituen: Robert Hawking (1967an jaioa), Lucy Hawking (1970ean jaioa) eta Tim Hawking (1979an jaioa). Jane eta Stephen 1990ean banandu eta handik bost urtera ezkontza hautsi zuten. Aipatzekoa da, Janek lan handia egin zuela bere senarraren alde, izan ere, askotan lagundu zuen bere lanetan jarrai zezan.
Hawkingengandik banandu zenean, Jane Jonathan Hellyer Jonesekin ezkondu zen, familiaren laguna eta musikaria zen gizon hau. 1999an bere aurreko senarrarekin izan zuen bizitza azaltzen zuen liburu bat argitaratu zuen, Music to Move the Stars: A Life with Stephen izenarekin. Fisikaria bere bigarren emaztearengandik (Elaine) banandu zenean, Janek eta Hawkingek lanerako harreman bat ezarri zuten. 2008an aurretik idatzi zuen biografiaren bertsio eguneratu bat argitaratu zuen, ondorengo izenarekin: Travelling to Infinity: My Life with Stephen.
Gaur egun lasai bizi da, bere bigarren senarrarekin eta Hizkuntza erromanikoen irakaslea dela.

## Plazaratutako zenbait lan

* Travelling to Infinity – My Life with Stephen Alma Books 2008 ISBN 1-84688-065-3
* Music to Move the Stars: A Life with Stephen Macmillan Publishers, London 1999 ISBN 0-333-74686-4

## Filmetan izan dituen antzezpenak

Jane Hawking bi aldiz izan da antzeztua zinema munduan. Lehenengoa aldian Lisa Dillonek antzeztu zuen, Hawking (2004) filmean. Bigarren film batean ere interpretatu zuten, zehazki, The Theory of Everything filmean, oraingoan Felicity Jones aktoreak antzeztu zuen. Azken film hau berak idatzitako Travelling to Infinity – My Life with Stephen liburuan oinarrituta dago.

## Erreferentziak

* ↑ Ferguson, Kitty (2012ko urtarrilaren 3). Stephen Hawking: An Unfettered Mind. St. Martin's Press. ISBN 978-0-230-34060-2.
* ↑ Ferguson, Kitty (2011). Stephen Hawking: His Life and Work. Transworld. ISBN 978-1-4481-1047-6.
* ↑ Adams, Tim (2004ko apirilaren 3). «Brief history of a first wife». The Observer.
* ↑ Anderson, L.V. (2014ko azaroaren 7). «How Accurate Is The Theory of Everything?». Slate.

## Kanpo estekak

* Jane Hawking Internet Movie Databasen (Ingelesez)
* Datuak: Q1682604
# Maialen Hegi-Luku

Maialen Hegi-Luku (Baiona, 1987) euskal idazle, margolari eta irakaslea da. 2018an Gazteluma saria irabazi zuen Girgileri anderea eleberriarekin.

## Biografia

Euskal ikasketak eta filologia ikasi zituen Baionan eta Gasteizen. 2010an Eusko ikaskuntzaren beka bat eskuratu zuen "Hiru uhainak" ipuinaren aldaeren ikerketa lanarentzat.
Mikel Dalbret idazlearekin elkarlanean, lehen eleberria euskaratu zuen (Hainbat zorte, Elkar, 2015).

### Gazteluma saria

Lehen eleberria idatzi zuen nahasmendu bipolarraz (Girgileri anderea, Elkar, 2018). Gazteluma bekari esker argitaratu zuen. Lehen aurkezpena Sarako biltzarrean egin zen.

## Erreferentziak

* ↑ «Berri korporatiboak - Bekak / Becas / Bourses, -2010/03/01-Bekak / Becas / Bourses» www.eusko-ikaskuntza.org (Noiz kontsultatua: 2018-03-27).
* ↑ Berria.eus. ««Enetzat, eleberri honek funtzio katartiko bat ukan du»» Berria (Noiz kontsultatua: 2018-03-27).
* Datuak: Q51024416
# Lillian Hellman

Lillian Florence Hellman (1905eko ekainaren 20a; 1984ko ekainaren 30a) Ameriketako Estatu Batuetan jaiotako antzerkigile eta zinema gidoilaria izan zen. Ideia aurrerakoien defendatzaile sutsua, harreman luze eta estua izan zuen Dashiell Hammett idazlearekin; itxura batean honek asmatutako Nora Charles literatur pertsonaia Lillian zuen oinarri. Dorothy Parker idazlearekin ere oso hurbileko tratua izan zuen. Hellmanen antzezlan ezagunenak The Children's Hour, The Little Foxes eta Toys in the Attic dira. Hirurak ala hirurak zinemarako egokituak izan ziren arrakasta handiz. 1952an Lillian Hellman HUAC (House Un-American Activities Commnitee) delakoaren aurrean agertzeko agindua jaso zuen. Hellmanen lagun izandako Hammett Ameriketako Estatu Batuetako Alderdi Komunistako kidea izana zen, eta berori lotura nahikoa izan ei zuten aitortzera deitzeko. Erantzuna, ordea, ez zuten espero: "Ez da gizalelekoa, zikina oso eta nazkagarria baizik, aspaldi ezagutu nuen jendea salatzea neure burua aske ikusteko". Ondorioz zerrendetarako bidea (blacklist) egin zuen eta lanerako aukera sasoi luze baterako ukatu zioten.

## Lanak

* The Children's Hour (1934)
* These Three (1936)
* The Dark Angel (1935eko filma (1935)
* Days To Come (1936)
* Dead End (1937)
* The North Star (1943)
* The Little Foxes (1939: antzezlana)
* Watch on the Rhine (1940)
* The Little Foxes (1941: gidoia)
* Another Part of the Forest (1946)
* The Autumn Garden (1951)
* Candide (operetta) (1957)
* The Big Knockover (antzinsolasa) (1963)
* Toys in the Attic (1959)
* An Unfinished Woman (1969)
* Pentimento (1973)
* Scoundrel Time (1976)

## Ikus, gainera

* Dashiell Hammett
* McCarthyismo

## Kanpo estekak

* (Ingelesez) Hellman American Masters atarian
* (Ingelesez) HUAC delakoaren aurrean eginiko aitorpena (Real Player).
* (Ingelesez) Hellman at the Internet Movie Database ataria: zinemarako lanak
* Datuak: Q233701
* Multimedia: Lillian Hellman / Q233701
# Henriette Herz

Henriette de Lemos Herz (Berlin, Prusiako Erresuma, 1764ko irailaren 5a – ibidem, 1847ko urriaren 22a) idazlea, itzultzailea, hezitzailea eta salonnièrea izan zen, XVIII. mendearen amaieran Berlinen literatur aretoa izan zuena.

## Bizitza

Hanburgoko mediku judu-galiziar-portugaldar baten alaba izan zen. Bere gurasoak Benjamin Benveniste de Lemos (1711-1789), medikuaeta Esther de Charleville (1742-1817) izan ziren. Juduen emantzipazioaren Berlinen hazi zen (Ilustrazioak juduak eskubide osoko hiritar gisa integratzeko egindako ahalegina, ezartzen zitzaizkien zametatik aske) eta Moses Mendelssohnen alabekin tutoreak partekatu zituen, antza, tartean Dorothea Veit. 1779an ezkondu zen, hamabost urte zituela, Markus Herz hamazazpi urte nagusiagoa zen medikuarekin, Königsbergeko (gero Errusia) Ekialdeko Prusiar Unibertsitatean ikasitakoa, juduak onartzen zituen hiru unibertsitateetako bat, baina medikuntza fakultatean baino ez.

## Bizitza kulturala

Urte gutxiren buruan, bikoteak bere etxean bere senarrak zuzendutako zientzia mintegia eta Henriettek berak literatur aretoa ireki zituen. Berlingo bere Literatur talde lagunak maiz joaten ziren: Jean Paul Richter, Friedrich von Schiller, Honoré Gabriel Riquetti, Friedrich Rückert, Barthold Georg Niebuhr, Johannes von Müller, Johann Gottfried Schadow, Solomon Maimon, Franz von Gentz, Fanny von Arnstein, Félicité de Genlis, Luise von Radziwill, Frédéric François Chopin, Alexander von Humboldt eta Friedrich Daniel Ernst Schleiermacher, besteak beste.
Alexander von Humboldtek hebreera klaseak ere jaso zituen Henrietterengandik. Senarra hil ostean, beste bisitari arrunt baten eraginpean egon zen, Friedrich Ernst Schleiermacher teologoaren eraginpean, eta protestantismora bihurtu zen.
Bere hilobia Friedhof II der Jerusalems-und Neuen Kirchengemeinde hilerri protestantean dago, Berlñin-Kreuzbergen, Hallesches Tor hegoaldean.

## Erreferentziak

* ↑ (Alemanez) deutschlandfunkkultur.de. «Henriette Herz - "Wo Zwanglosigkeit eine Lebensbedingung war"» Deutschlandfunk Kultur (Noiz kontsultatua: 2024-08-02).
* ↑ (Alemanez) Hiller, Henriette. «Henriette Herz» www.uni-potsdam.de (Noiz kontsultatua: 2024-08-02).
* ↑ (Alemanez) Biographie, Deutsche. «Herz, Henriette - Deutsche Biographie» www.deutsche-biographie.de (Noiz kontsultatua: 2024-08-02).
* ↑ (Alemanez) Mediengruppe, FUNKE. (2014-08-05). «Berlins Salongründerin Henriette Herz wurde vor 250 Jahren geboren» www.morgenpost.de (Noiz kontsultatua: 2024-08-02).
* ↑ (Alemanez) noz.de. (2014-01-10). «Blick in die Frühromantik: Briefe von Henriette | NOZ» noz.de (Noiz kontsultatua: 2024-08-02).
* ↑ «Abraham Benveniste De Lemos» geni_family_tree 2021-02-20 (Noiz kontsultatua: 2024-08-02).

## Kanpo estekak

* Markus eta Henriette Herz.
* Biografia.
* Biografia testuinguru historikoarekin.
* Datuak: Q63460
* Multimedia: Henriette Herz / Q63460
# Nettie Honeyball

Nettie Honeyball, edo Nettie J. Honeyball (Londres, Erresuma Batua, 1871 — General Roca, Argentina, XX. mendea) britaniar idazlea, kazetaria eta futbolaria izan zen. Aitzindaria izan zen emakumezkoen futbolean, "emakumezkoen elkarte" gisa ezagutzen den futboleko lehen klubaren sortzailea izan baitzen, British Ladies' Football Kluba.

## Biografia

Nettie Honeyball izengoitia zen, eta izen erreala ezezaguna da. Batzuek uste dute beren benetako izena Mary Hutson zela. 'Honeyball-ek BLFC sortu zuenean, bera Crouch End-en bizi zen, baina ez dakigu inguru horretakoa zen ala ez. Uste da Pimlikoko klase ertaineko familia batekoa zela.

## Ibilbidea

'British Ladies' Football Clubaren sortzailea izan zen, "emakumezkoen elkarte" gisa ezagutzen den futboleko lehen kluba, eta 1895eko udaberrira arte bere jokalarietako bat izan zen.
1894an, Nettie Honeyball futbolean jokatzeko prest zeuden emakumeen bila ari zen eta iragarkiak jartzen hasi zen Honeyball. Hogeita hamar emakumek erantzun zuten; beraz, British Ladies' Football Kluba (BLFC) Honeyball-ek eta Lady Florence Dixiek osatu zuten 1895ean, eta klase ertaineko emakumeek osatu zuten batez ere.
Honeyball-ek honelaxe deskribatu zuen futbola:
   «Gizonezkoen joko bat, emakumezkoena ere izan daitekeena.»
Honeyball-en harreman publikoen kanpainaren ondorioz, BLFCren 1895eko lehen partidan 12.000 lagun baino gehiago izan ziren. Helen Matthews sufragista eskoziarra, XI. Graham BLFCrentzat jokatu zuen 1895ean. BLFCrako ezti-bolaren azken itxura erregistratua 1895eko maiatzaren 13an izan zen.

## Aintzatespenak

* 2022an Nettie Honeyball Goal Power erakusketan agertu zen Brighton museoan.

## Iruditegia

* British ladies -en futbol-partida, 1985
* British ladies plantilla
* British Ladies taldeko jokalariak, Nettie Honeyball (erdian).

## Erreferentziak

* ↑ Brennan, Patrick. «Nettie Honeyball» Donmouth (Patrick Brennan).
* ↑ «From Honeyball to Houghton» FIFA 24 October 2013.
* ↑ «The Honeyballers: Women who fought to play football» BBC News 26 September 2013.
* 1 2 ISBN 9781782196860..
* 1 2 ISBN 9781317996781..
* ↑ ISBN 9781912022397..
* ↑ «The Honeyballers: Women who fought to play football» BBC News 26 September 2013.
* ↑ «From Honeyball to Houghton» FIFA 24 October 2013.
* ↑ ISBN 9781135261382..
* ↑ ISBN 9781409086918..
* 1 2 ISBN 9781782196860..
* ↑ Brennan, Patrick. «Nettie Honeyball» Donmouth (Patrick Brennan).
* ↑ (Ingelesez) East, Jody. (2022-05-27). «Six pioneers of Women's football from Brighton Museum's Goal Power!» Museum Crush.

## Kanpo estekak

* Datuak: Q1978696
* Multimedia: Florence Honeywell / Q1978696
# Marta Hillers

Marta Hillers (Krefeld, Alemaniar Inperioa, 1911ko maiatzaren 26a – Basilea, Suitza, 2001eko ekainaren 16a) kazetari alemaniarra izan zen eta Eine Frau in Berlin (Emakume bat Berlinen) liburu autobiografikoa idatz izanagatik ezaguna batez ere.

## Biografia

Hillersek Parisen Sorbonan ikasi zuen eta gero Europan zehar bidaiatu zuen. Frantsesez eta errusieraz hitz egiten zuen, alemanez gain. Kazetari profesionala izan zen, eta nazien propagandista gisa deskribatu izan dute.
1945ean, Berlinen harrapatuta geratu zen sobietarrek hiria inbaditu bitartean. Orduan eguneroko oharrak idazten hasi zen. Eguneroko erako lan autobiografiko horrek 1945eko apirilaren 20tik ekainaren 22ra bitarteko kontakizun bat isatzen du, Berlingo Guduan eta ondorengoan bizi izandakoaren narrazioa. Armada Gorri sobietarraren hasierako okupazioan izandako bortxaketen biktima gisa izandako esperientzia kontatzen du liburuak bere alde gordinenean.
Memoria horiek 1954an ingelesez argitaratu ziren anonimoki, A Woman in Berlin izenburuarekin. Kurt Marek editore alemanak Estatu Batuetan argitaratu zuen memoria liburua, ingelesera itzulia. Mareken laguna zen Hillers, eta lagun gisa anonimotasunaren baldintzapean pasatu zion editoreari bere lana Hillersek. Era berean Marek ezaguna zen jada arkeologiaren dibulgatzaile gisa C.W. Ceram izenez argitaratu zuelako 1949an Götter, Gräber und Gelehrte (Jainkoak, hilobiak eta jakintsuak) liburua, eta hortaz idatziari zabalkundea emateko bide ona zen.
1959an irten alemanezko lehen edizioa, Genevan (Suitzan beraz, ez Alemanian), eta zabalkunde eskasa izan zuen Alemanian, non bortxaketa sobietarren gaia tabu izan zen urte luzez. Salmenta gutxi, baina polemika eragin zuen liburuak, eta Hillersek anonimo jarraitzen zuen arren, isiltasuna aukeratu zuen aurrerantzean: ez zuen kazetaritza gehiago egin, eta berrargitalpenik ere ez zuen baimendu bizi izan zen bitartean. 2001ean hil zen, 90 urterekin.
2003an berrargitaratu zen liburua alemanez berriro Hans Magnus Enzensbergerrek editatutako liburu sorta berri batean. Garai bertsuan egin zen publiko idazlearen nortasuna, eta beste polemika bat ere hasi zen, ea liburuko kontakizuna zein puntura arte zen egiazkoa eta ez literatura. Kurt Mareken emaztearen bidez, ikertzaileek material originala aztertu dute, Hillersen oharrak eta ohar horietatik mekanografiatutako lehen originala, eta horietan kontatzen denak objektibitate eta egiazkotasun zantzuak dituela ondorioztatu dute; aldiz, liburuko bertsioa, ia bikoitza luzeago dena, artefaktu literario gehiagoz dago hornitua, izenetan ezkutatze eta aldaketak daude, eta nazismoranzko autoreak izan zitzakeen hurbiltasunak disimulatu egin ziren.

## Erreferentziak

* 1 2 Chase, Jefferson S.. (2021). Eight days in May: the final collapse of the Third Reich. Liveright Publishing Corporation, a division of W. W. Norton & Company ISBN 978-1-63149-827-5. (Noiz kontsultatua: 2023-06-04).
* ↑ «An Anonymous Woman’s Description of the First Days of the Soviet Occupation of Berlin (Retrospective Account, 1950s) | German History Intersections» germanhistory-intersections.org (Noiz kontsultatua: 2023-06-04).

## Kanpo estekak

* Datuak: Q66239
# Arrate Hidalgo

Arrate Hidalgo Sánchez (Bilbo, Bizkaia, 1987) idazlea, itzultzailea, editorea eta kultur eragilea da.

## Biografia

Arrate Hidalgok ingeles filologia ikasi zuen Deustuko Unibertsitatean, eta erdi aroko literaturan egin zuen espezializazioa Leeds-eko Unibertsitatean (Erresuma Batua).
2014. urtetik zientzia fikzio feminista argitaratzen du. Itzultzaile, idazle eta kultura-kudeatzaile gisa, pentsaera espekulatiboa sustatzen du askapenarekiko tresnatzat. BilbaoArteko Ate Irekiak 2018 da bere lehenengo arte erakusketa.

### Ibilbide profesionala

Zientzia fikzio feminista editore da Aqueduct Press argitaletxe estatubatuarrean, eta itzultzaile, idazle eta kultur aztoratzaile gisa aritzen da, besteak beste, Qué haría Barbarella podcastean, AnsibleFest Zientzia Fikzio Feministaren inguruko festibaleaneta Zientzia Fikzio Feminista Zarautzen (ZFFZ) irakurle taldean.

## Lanak
### Itzulpenak

* Ursula K. Le Guin-en Neska basatiak eleberri laburra (Las niñas salvajes, Virus argitaletxea)
* Octavia Butleren Odolezko Alaba ipuin bilduma (Hija de sangre, Consonni argitaletxea).

### Erakusketak

* BilbaoArteko Ate Irekiak 2018 izan zen bere lehenengo arte erakusketa

## Erreferentziak

* ↑ (Gaztelaniaz) «Arrate Hidalgo ⋆ Flores raras» Flores raras (Noiz kontsultatua: 2020-06-27).
* ↑ (Gaztelaniaz) cristinajuradomarcos. «Arrate Hidalgo» Más ficción que ciencia (Noiz kontsultatua: 2020-06-27).
* ↑ ISBN https://www.elsaltodiario.com/ciencia-ficcion/posible-escribir-prestamos-ingles-ansible-fest-bilbao-morada-arrate-hidalgo..
* ↑ «Ciencia ficción y feminismo» Halabedi 2020-05-12 (Noiz kontsultatua: 2020-06-27).
* ↑ «Uberan - Euskal Idazleen Elkartea - Arrate Hidalgo: "Baztertutako identitateek betidanik idatzi dute zientzia fikzioa"» www.uberan.eus (Noiz kontsultatua: 2020-06-27).
* ↑ «"Konplize sarea eratuz, zientzia fikzioa oso une polita bizitzen ari da Euskal Herrian"» Argia (Noiz kontsultatua: 2020-06-27).
* ↑ ARRATE HIDALGO | BilbaoArte. (Noiz kontsultatua: 2020-06-27).

## Kanpo estekak

* Arrate Hidalgo. Twitter
* Arrate Hidalgori elkarrizketa: Feminismora zientzia fikzioa irakurtzearen bidez iritsi nintzen Berria, 2022.05.02
* Datuak: Q96679048
# Frieda Hughes

Frieda Hughes (Londres, 1960ko apirilaren 1a) jatorri britainiarreko eta nazionalitate australiarreko artista da, poeta eta margolaria. Haurrentzako zenbait liburu, bi poesia-bilduma eta eleberri bat argitaratu ditu.

## Biografia

Frieda Hughes Sylvia Plath eta Ted Hughes poeta bikotearen alaba da. Hiru urte besterik ez zituen bere amak bere buruaz beste egin zuenean, eta herentzia astun horrekin bizitzen ikasi behar izan du. Ondorioz, bere lanak maiz islatzen du bere amaren poesiaren bidez sortutako gurtza.
Hala, bere poema propioez baliatu zen zinemagileak eta “amaren heriotzaren aurrean distraitzen ziren kakahuete-irensleak” kritikatzeko. 2003an, bereziki, My Mother izeneko poema bat idatzi zuen, non BBCk ekoitzitako film bati eraso egin zion, eta zinegileei leporatu zien ama produktu komertzial bihurtzen saiatu izana. Beraz, bere gurasoen bizitza fikzioan jartzearen aurka agertu izan da beti, sistematikoki uko egin izan dio zinemagileei edo biografoei laguntzeari, eta Sylvia Plath amaren poemak filmetan erabiltzea debekatu izan du. Ted Hughes aita hil ondoren, 1998an, haren bigarren emazte Carolen aurkako borroka juridikoari ekin zion bere literatura-herentziaren kontrola lortzeko.
1988an, Australiara joan zen bizitzera, eta, 1992an, nazionalitate australiarra hautatu zuen. Aita hil zenetik, ordea, Londresen bizi da senarrarekin, Laszlo Lukacs jatorri hungariarreko margolariarekin.

## Lana

Margolari gisa, Frieda Hughesek erakusketa ugari egin izan ditu Australian, Estatu Batuetan eta Erresuma Batuan, eta Londresko Royal Academy saria eman zioten bere olio-pinturei.
Halaber, ilustratzailea eta haur-literaturako idazlea da. The New Yorker, Paris Review eta London Magazine aldizkarietan argitaratu izan ditu bere lanak.
Bere lanak giza harremanen eta naturaren esplorazio poetikoa dira. Bere lehen poema bilduma, Wooroloo, 1997an argitaratu zen, eta bigarrena, Waxworks, 2003an.

### Idatzizko lanak

* The Thing in the Sink, 1992. Frantseserako itzulpena: Nathalie M.-C. Laverroux, La Chose du Lavabo, Paris, Pocket, 1996.
* Wooroloo, 1997
* Stonepicker, 2001
* Waxworks, 2003
* Forty-Five, 2006

## Erreferentziak

* ↑ (Ingelesez) Frieda Hughes – Frieda Hughes. (Noiz kontsultatua: 2024-03-11).
* ↑ (Ingelesez) Velasquez, Yader. «Cinco poemas de Frieda Hughes» www.alastorliterario.com (Noiz kontsultatua: 2024-03-11).
* ↑ (Ingelesez) Artwork – Frieda Hughes. (Noiz kontsultatua: 2024-03-11).

## Kanpo estekak

* Sare sozialak :
** Facebook
** Instagram

### Ingelesez

* Frieda Hughesen orri ofiziala
* Frieda Hughes Smith College-en gunean
* My Mother poemari buruzko artikulua Guardianen gunean
* Audioliburuak
* Datuak: Q1061744